**Krasnohrad** (ukr. Красноград, vuoteen 1922 saakka nimellä *Kostjantynohrad*, ukr. Костянтиноград) on kaupunki Harkovan alueella Ukrainan itäosassa, Dneprin vesistön Belostova-sivujoen varrella. Krasnohrad sijaitsee 101 kilometriä aluekeskus Harkovasta lounaaseen. Kaupunki on maaseutuvaltaisen Krasnohradin piirin (105 948 as. 2021) hallinnollinen keskus. Kaupungin asukasluvuksi arvioitiin 20 013 (2021).

Eurooppatien **E 105** (M18) osuus Harkovasta etelälounaaseen kohti Zaporižžjaa kulkee Krasnohradin sivutse. Kaupunki on myös rautateiden risteyspaikkakunta. Kaupungissa on elintarvike- ja rakennusmateriaaliteollisuutta. Siellä toimii muun muassa maataloudellis-tekninen oppilaitos ja kotiseutumuseo.

Historiaa
---------

Kaupungin oman historian mukaan ensimmäiset ihmiset saapuivat seudulle 150 000 vuotta sitten. Linnoitettuja asutuksia paikkakunnalle perustettiin kolmannella vuosituhannella ennen ajanlaskun alkua (Tripoljen kulttuuri). Asutusten paikkaa vaihdettiin ehkä 50 vuoden välein; entinen linnoitus poltettiin uuteen siirryttäessä.

Vuonna 862 kristityt opettajat ja lähetyssaarnaajat Kyrillos ja Methodios saapuivat nykyisen Krasnohradin alueelle. Slaaveja kastettiin kristinuskoon. Vuonna 965 paikkakunnasta tuli Kiovan Rusjiin kuulunut eteläinen paikka. Rusjin hallitsija Svjatoslav I kuoli maaliskuussa 972, ja Rusj menetti pian Ukrainan tasankoalueiden maiden hallinnan, myös nykyisen Krasnohradin seudun.

(Kesken: historiallisen kuvauksen jatkoa, mm. Polatskin ruhtinaskunnan aika, ...kasakkojen vahvistettu asutus nykyisen Kransohradin alueella; siirtyminen Moskovan Venäjän suojelukseen.)

Vuosina 1731–33 paikkakunnalle pystytettiin Bjelovskin linnoitus (Бєльов­ської фортеці). Nykyään linnoituksesta muistututtavat vanhat linnoitusvallit. Linnoituksesta kehittyi Kostjantynohradin kaupunki (1784). Vuosina 1802-1917 se oli Pultavan kuvernementtiin kuuluva kihlakuntakaupunki. Nykyinen nimi otettiin käyttöön vuonna 1922.

Kuvia
-----

* Näkymä maantien varrelta.Näkymä maantien varrelta.
* Rautatieasemaa.Rautatieasemaa.
* Maataloudellis-tekninen oppilaitos.Maataloudellis-tekninen oppilaitos.
* Sotilaslentäjien muistomerkki (Su-7); taustalla vanhaa linnoitusvallia.Sotilaslentäjien muistomerkki (Su-7); taustalla vanhaa linnoitusvallia.
* Kotiseutumuseo.Kotiseutumuseo.
* Tsernobylin voimalaonnettomuuden sammuttajien muistomerkki Krasnohradissa.Tsernobylin voimalaonnettomuuden sammuttajien muistomerkki Krasnohradissa.

Lähteet
-------

1. 1 2 3 4 5 6  V. V. Štšepina: Krasnohrad *Entsyklopedija Sutšasnoji Ukrajiny - Encyclopedia of Modern Ukraine*.  2014. Viitattu 12.3.2022. (ukrainaksi)
2. 1 2 3 4  Krasnohrad (julkaistu alkujaan teksessa Encyclopedia of Ukraine, vol. 2, 1989) *Internet Encyclopedia of Ukraine, encyclopediaofukraine.com*. Canadian Institute of Ukrainian Studies, University of Alberta/University of Toronto. Viitattu 12.3.2022. (englanniksi)
3. 1 2 3  Je. L. Makarevitš (redaktor): *Atlas avtomobilnyh dorog. Zapadnaja Jevropa. Strany Baltii, Rossija, Belarus, Ukraina, Moldova* 1:500 000. Minsk, Valko-Venäjä: Izdatelstvo Jansejan, 2005.  ISBN 985-6501-12-1.  (venäjäksi)
4. ↑  Novi raiony: karty + sklad  17.7.2020. minregion.gov.ua. Viitattu 12.3.2022. (ukrainaksi)
5. 1 2  Marija Timoninoija & Olena Vyšnevska (editors): Tšyselnist najavnoho naselennja Ukrajiny na 1 sitšnja 2021 - Number of Present Population of Ukraine, as of January 1, 2021 (pdf) (Ukrainan paikkakuntien viralliset väkilukuarviot 1.1.2021)  2021. Kiova:  Deržavna služba statystyky Ukrajiny, Devstat Ukrajiny / Statistics Ukraine (Ukrainan tilastokeskus), ukrcensus.gov.ua.  Arkistoitu 14.2.2022. Viitattu 12.3.2022. (ukrainaksi), (englanniksi)
6. 1 2 3 4  Arkistoitu kopioIstorija mista Krasnohradin kaupunki, krasnograd-rada.gov.ua.  Arkistoitu 12.3.2022. Viitattu 12.3.2022. (ukrainaksi)

Aiheesta muualla
----------------

* Kuvia tai muita tiedostoja aiheesta **Krasnohrad** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Israel

 |

 |